Märten Kuusk

Märten Kuusk (sündinud 5. aprillil 1996 Tallinnas) on Eesti jalgpallur, kes mängib keskkaitsjana Eesti kõrgliiga klubis Tallinna FC Flora. Oma jalgpalliteekonda alustas Kuusk klubis Tallinna FC Kotkas, sealt siirdus ta edasi Nõmme Kaljusse, kus ta mängis alguses noortevõistkonnas ning duubelmeeskonnas. Debüüdi esindusmeeskonnas tegi ta 1. oktoobril 2014, kui sai karikamängus FC Kuressaare vastu platsil olla ühe minuti. Järgmist võimalust esindusmeeskonnas tuli Kuusel oodata pea aasta aega, 29. septembril 2015 sekkus ta samuti vahetusest karikamängu (sellel korral Narva JK Transi vastu) 89. minutil ning tegi kaasa kogu lisaaja. Alates 2. märtsist kuni 30. juunini 2016 oli ta laenul Rakvere JK Tarvases ning käis väljakul kuueteistkümnest liigamängust neljateistkümnes. Selle perioodi jooksul ei võitnud Tarvas mitte ühtegi liigamängu, ainus viik mängiti Tartu JK Tammekaga (kusjuures lõi Kuusk 2:2 viigiga lõppenud kohtumises oma ainsad väravad Tarvase eest). Kaljusse naasnult jätkas ta mängimist duubelmeeskonnas kuni hooaja eelviimase mänguni 29. oktoobril 2016, kui ta sai Nõmme Kalju esindusmeeskonnas kirja oma esimese liigamängu. Tammekat võideti 0:1 ning Kuusk tegi poolkaitsjana kaasa kogu kohtumise. Jaanuaris 2017 siirdus Kuusk mängima Tallinna Flora ridadesse. Debüüdi tegi ta 26. veebruaril, kui superkarikafinaalis kaotati FC Infonetile 5:0. Samal hooajal aitas ta oma uue koduklubi Premium liiga võiduni, käies platsil 16 korda (kokku mängiti 36 mängu), andes ühe väravasöödu ning lüües ühe värava. Tema leping Floraga kestis 2021. aasta lõpuni. 2022. aasta jaanuaris sõlmis ta kolme ja poole aasta pikkuse lepingu Ungari kõrgliiga klubiga Újpest. 2023. aasta veebruaris liitus ta Premium liiga klubiga Tallinna FC Floraga poole aastase laenulepingu alusel. Aastatel 2011–2016 mängis ta Eesti noortekoondistes 45 mängu ning lõi 2 väravat. Alates 2018. aastast on ta korduvalt teeninud kutse A-koondisse, debüüdi tegi ta 15. jaanuaril 2019, kui tegi kaasa Kataris toimunud 0:0 viigiga lõppenud sõpruskohtumises Islandiga kõik 90 minutit. Uuendatud seisuga 18. märts 2023 Eesti karikas, Magyar Kupa Eesti Superkarikas, Esiliiga üleminekumängud Esiliiga üleminekumängud Kõik mängud UEFA Euroopa Liigas Superkarikas 1 mäng UEFA Meistrite Liigas ja 3 mängu UEFA Euroopa Liigas 4 mäng UEFA Meistrite Liigas, 2 mängu UEFA Euroopa Liigas ja 7 mängu UEFA Euroopa Konverentsiliiga Uuendatud seisuga 18. märts 2023 Nõmme JK Kalju II Esiliiga B: 2013 Nõmme Kalju FC Eesti karikas: 2015 Tallinna FC Flora Premium liiga: 2017, 2019, 2020 Eesti karikas: 2020 Eesti Superkarikas: 2020, 2021 Eesti jalgpallikoondislaste loend "Märten Kuuse profiil Transfermarktis". Transfermarkt. 5. oktoober 2019. Vaadatud 5. oktoober 2019. "Märten Kuuse profiil Transfermarktis". Transfermarkt. 5. oktoober 2019. Vaadatud 5. oktoober 2019. "Nõmme Kalju noor keskkaitsja siirdus rivaali FC Flora ridadesse". Delfi (portaal). 27. jaanuar 2017. Vaadatud 7. oktoober 2019. "Märten Kuuse profiil Transfermarktis". Transfermarkt. 5. oktoober 2019. Vaadatud 5. oktoober 2019. "Märten Kuusk sõlmis 20-kordse Ungari meistriga pika lepingu". sport.err.ee. 25.1.2022. Vaadatud 31.1.2022 https://sport.delfi.ee/artikkel/120141118/marten-kuusk-naaseb-laenulepingu-alusel-fc-florasse delfi.ee, 9. veebruar 2023 Ametlik: Märten Kuusk naasis Ungarist FC Florasse soccernet.ee, 9. veebruar 2023 "Märten Kuuse profiil Transfermarktis". Transfermarkt. 5. oktoober 2019. Vaadatud 5. oktoober 2019. Märten Kuusk Eesti Jalgpalli Liidu kodulehel Märten Kuusk koondise statistika Eesti Jalgpalli Liidu kodulehel FC Flora profiil Transfermarkti profiil